কিন্তু ‘মাই কম্পিউটার’ এর ভেতরে গিয়েই চোখটা ছানাবড়া হয়ে গেল তার। দুনিয়ার তাবত ফোল্ডার, ফাইল সব চাইনিজ ভাষায় লেখা! এমনকি কম্পিউটারের অপারেটিং সিস্টেমও! অপারেটিং সিস্টেমের ল্যাঙ্গুয়েজ সে চেঞ্জ করতে পারবে, কিন্তু এতগুলো ফোল্ডার আর ফাইলের চাইনিজ নাম সে কিভাবে চেঞ্জ করবে! ফলে কিছুই বুঝতেও পারল না সে কম্পিউটারের। আর সব ফোল্ডারের আইকনই সাদাকালো, বোঝার কোনো উপায় নেই কোনটাতে কী আছে। বোঝাই যাচ্ছে ভাইয়া অনেক সময় নিয়ে এগুলো চেঞ্জ করেছে।